సుబ్రహ్మణ్యన్ చంద్రశేఖర్
సుబ్రహ్మణ్య చంద్రశేఖర్ (తమిళం: சுப்பிரமணியன் சந்திரசேகர்) (అక్టోబర్ 19, 1910—ఆగస్టు 21, 1995) భారతీయ సంతతికి చెందిన అమెరికన్ ఖగోళ భౌతిక శాస్త్రవేత్త. నక్షత్రాలపై ఈయన చేసిన పరిశోధనకు గాను 1983 లో నోబెల్ బహుమతిని అందుకున్నాడు (విలియం ఆల్ఫ్రెడ్ ఫౌలర్ తో పంచుకున్నాడు). ఈ ఫౌలర్ చంద్రశేఖర్ పి. ఎచ్. డి పట్టా కొరకు చేసిన ప్రయత్నానికి దిశానిర్దేశకుడు కాదు; ఆయన ఆర్. ఎచ్. ఫౌలర్. ఇతని పినతండ్రి ప్రఖ్యాత శాస్త్రవేత్త సర్ సి.వి.రామన్. చంద్రశేఖర్ ను భారతప్రభుత్వం పద్మ విభూషణ్ బిరుదుతో సత్కరించింది.
చంద్రశేఖర్ పరిమితి
చంద్రశేఖర్ పరిమితి స్థిరంగా ఉండగలిగే మరుగుజ్జు తార యొక్క అత్యధిక ద్రవ్యరాశి. భారతీయ అమెరికన్ శాస్త్రవేత్త సుబ్రమణ్యన్ చంద్రశేఖర్ 1930లో ఈ పరిమితిని ఊహించాడు. మరుగుజ్జు నక్షత్రాలు సాధారణ నక్షత్రాలలాగా కాకుండా గురుత్వ సంకోచాన్ని ఎలక్ట్రాన్ వికర్షణ ద్వారా ఆపుతాయి. చంద్రశేఖర్ పరిమితికి మించి ద్రవ్యరాశి కలిగి ఉన్న నక్షత్రాలు వాటి సొంత గురుత్వ ఆకర్షణ వల్ల పూరిగా సంకోచించి న్యూట్రాన్ తారలుగానో లేక కృష్ణ బిలాలుగనో మారతాయి. ఈ పరిమితి కంటే తక్కువ ద్రవ్యరాశి ఉన్న నక్షత్రాలు స్థిరమైన మరుగుజ్జు తారలుగా ఉంటాయి.